
Jēkabpils novada pašvaldības iestādes
„Jēkabpils Vēstures muzejs”
2025. gada darbības pārskats


1. Pamatinformācija

1.1. Muzeja juridiskais statuss un izveidošanas gads.

Jēkabpils Vēstures muzejs, kurš darbojas kopš 1920. gada ir viens no vecākajiem pašvaldību muzejiem Latvijā.
Kopš 1996. gada muzejs izvietojies Krustpils viduslaiku pilī. Pils celta 1237. gadā. Muzeja brīvdabas nodaļa „Sēļu sēta” atrodas Filozofu ielā 6, Jēkabpilī. Tā ir sākta veidot 1952. gadā.
Līdz 2010. gadam Jēkabpils Vēstures muzejs atradās Jēkabpils rajona padomes pakļautībā.
No 2010. gada līdz 2019. gadam Jēkabpils Vēstures muzejs bija Jēkabpils pilsētas domes pakļautībā esoša pašvaldības iestāde – Jēkabpils pilsētas pašvaldības aģentūra „Jēkabpils Vēstures muzejs”.
Ar Jēkabpils pilsētas pašvaldības 2019. gada 2. oktobra lēmumu Nr. 451 tika mainīts Jēkabpils Vēstures muzeja juridiskais statuss no aģentūras uz iestādi. Lēmums stājās spēkā 2019. gada 1. decembrī.
Jēkabpils Vēstures muzejs savu darbību organizē, pamatojoties uz normatīvajiem aktiem, „Muzeju likumu”, dibinātāja lēmumiem.
2025. gada 20. maijā Jēkabpils novada domes sēdē ar lēmumu Nr.358 tika apstiprināts muzeja nolikums.
2025. gadā Jēkabpils Vēstures muzejs tika atkārtoti akreditēts līdz 2030. gada 1. oktobrim (Atkārtotās akreditācijas apliecība Nr.15A6, izsniegta 2025. gada 2. oktobrī).

1.2 Politikas jomas un darbības virzieni, par kuriem iestāde ir atbildīga.

Jēkabpils Vēstures muzeja mērķis ir apzināt, vākt, glabāt, pētīt un popularizēt liecības par Jēkabpils vēsturi, parādot tās kā Sēlijas kultūrvēsturiskā novada lielākās pilsētas savdabību un īpašo nozīmi Latvijas kultūrvidē, kā arī restaurēt un saglabāt Krustpils viduslaiku pili, veicinot tās aktīvu iekļaušanos kultūras tūrismā.

Jēkabpils Vēstures muzejam ir šādas funkcijas:
1. Muzeja krājuma komplektēšana, dokumentēšana, saglabāšana un pieejamības nodrošināšana.
2. Muzeja krājuma un ar to saistītās informācijas izpēte.
3. Sabiedrības izglītošana, izmantojot muzeja ekspozīcijas, izstādes un izglītojošās programmas, kā arī citus ar muzeja darbību saistītus komunikācijas veidus.
4. Pašvaldības ilgtspējīgas attīstības stratēģijā paredzēto uzdevumu pildīšana savas kompetences ietvaros, un pamatojoties uz muzeja attīstības stratēģiju.
5. Citu normatīvajos aktos noteikto funkciju veikšana.


2. Muzeja darbības rezultāti

2.1. Pārskata gada galvenās prioritātes un informācija  par to izpildi.

Jēkabpils Vēstures muzejā pārskata periodā darbs noritējis atbilstoši Vidēja termiņa muzeja darbības stratēģijā (2021-2025) izvirzītajiem mērķiem un uzdevumiem un saskaņā ar 2025. gada darba plānu.

2.2. Krājuma darbā.

2.2.1. Mērķtiecīgi papildināt muzeja krājumu atbilstoši misijai un nodrošināt tā pieejamību visplašākajam sabiedrības lokam.
Jēkabpils Vēstures muzeja krājumā uz 2025. gada beigām bija 54379 krājuma vienības. Pārskata periodā muzeja krājums papildinājās ar 160 krājuma vienībām.
Visas jauniegūtās krājuma vienība muzejs saņēma dāvinājumā. 
Muzeja krājuma pieejamība nodrošināta to eksponējot ekspozīcijās, izstādēs, kā arī atklātajā krājumā. 
Pārskata periodā tika papildinātas ekspozīcijas Krustpils pils ēdamzālē un ekspozīcija “Ar Sēliju sirdī”.

2.2.2. Iekļaut muzeja kolekcijas Nacionālā muzeja krājuma kopkatalogā.
Turpināta muzeju krājuma vienību ievadīšana Nacionālā muzeju krājuma kopkatalogā. Kopumā Jēkabpils Vēstures muzejā kopkatalogā ievadītas 17553 krājuma vienības, jeb 32,28 % no kopējā krājuma vienību skaita. 

2.2.3. Krājuma esības pārbaudes veikšana saskaņā ar grafiku.
2025. gadā veikta krājuma esības pārbaude 458 krājuma vienībām, kolekcijai “Pastkartes, albumi, mapes un kartogrāfiskais materiāls”.
Tiek turpināta muzeja priekšmetu finansiālā novērtēšana un ņemšana grāmatvedības uzskaitē. Pārskata periodā veikta 160 krājuma vienību finansiālā novērtēšana un 471 krājuma vienības finansiālā pārvērtēšana. Kopumā finansiāli novērtētas 32456 krājuma vienības.




2.3. Pētnieciskajā darbā.

2.3.1. Veicot krājuma un citu avotu izpēti, nodrošināt zinātniski pamatotu Jēkabpils kultūrvēstures interpretāciju ar jaunu ekspozīciju, izstāžu, izglītojošu pasākumu, lekciju un publikāciju palīdzību.
Pārskata periodā tika uzsākta realizācija ekspozīcijai par Latgales artilērijas pulku. Ekspozīciju plānots iekārtot bijušajā muižas smēdē. Projekta beigu termiņš 2026. gada jūnijs. 
Veikts pētnieciskais darbs ekspozīcijas papildināšanai muzeja brīvdabas nodaļā "Sēļu sēta". 
Pētnieciskā darba rezultātā izvietota informācija par pilsētas vēsturi uz atjaunotā aizsargdambja stendiem.

 2.3.2. Veikt muzeja priekšmetu zinātnisko inventarizāciju.
Tika izveidotas no jauna 160 zinātniskā apraksta kartītes un papildinātas 47 zinātniskā apraksta kartītes.
2.4. Komunikācija ar sabiedrību.
2.4.1. Attīstīt iestrādātās un veidot jaunas sadarbības formas ar dažāda vecuma auditoriju.
Muzejā 2025. gadā tika izstrādātas jaunas izglītojošās programmas dažādām mērķa auditorijām. 
Muzejā, sadarbībā ar NVO tika organizēti pasākumi Ukrainas iedzīvotāju integrācijai. Iepazīstināšana ar Jēkabpils pilsētas vēsturi un tradīcijām.
Regulāri tika rīkotas senioru dienas. 

2.4.2. Veicināt pilsētas kultūrvēsturiskā mantojuma popularizēšanu, nodrošinot Jēkabpils Vēstures muzeja krājuma un pētnieciskā darba rezultātu pieejamību sabiedrībai, izveidojot daudzveidīgas muzeja komunikācijas formas. 
2025. gadā, muzeja speciālisti piedāvāja un novada izglītības iestādes savās stundās  izmantoja lekcijas un izglītojošās programmas par pilsētas vēsturi, par ievērojamiem novadniekiem. Kopumā muzeja darbinieki novada skolās un muzejā nolasīja 18 lekcijas un novadīja 195 izglītojošās programmas. 
Muzejs uzstādīja informatīvo plāksni pie pieminekļa “Kritušiem par Tēviju”, sagatavoja informāciju un vizuālo materiālu izvietošanai pilsētvidē uz atjaunotā aizsargdambja stendiem. 
2.4.3. Nodrošināt muzeja piedāvājuma, kā kvalitatīva tūrisma produkta iekļaušanu Latvijas un starptautiskajā tūrisma apritē.
2025. gadā muzeja apmeklētāju skaits bija 45384. Krustpils pilī 35092 un muzeja brīvdabas nodaļā “Sēļu sēta” 10292. Palielinājies apmeklētāju skaits no tuvējām ārvalstīm - Lietuvas un Igaunijas. Muzeja piedalījās ikgadējā Latvijas Piļu un muižu asociācijas organizētajā akcijā “Apceļo pilis un muižas” kā arī “Leģendu naktī”. 
2.5. Rezultatīvo rādītāju izpildes analīze.

2.5.1. Krājuma papildināšana. 
2025. gadā Jēkabpils Vēstures muzeja krājums papildināts par 160 vienībām, tajā skaitā pamatkrājuma vienību skaits -160. Kopējais dāvināto krājuma vienību skaits 160.

2.5.2. Nacionālā muzeju krājuma kopkatalogā ievadīto muzeja krājuma vienību skaits.  Kopumā ir ievadītas  17553 krājuma vienības. 2025. gadā ievadītas 607 krājuma vienības.

2.5.3. Krājuma izmantošana. 
Jēkabpils Vēstures muzejā 2025. gadā kopumā izmantotas 1384 krājuma vienības. No tām 1307 krājuma vienība eksponēta pamatekspozīcijā un 77 krājuma vienības izstādēs. 

2.5.4. Krājuma esības pārbaude un finansiālā novērtēšana. 
Pārskata periodā finansiāli novērtētas 160 krājuma vienības un pārvērtētas 471 krājuma vienība. Kopumā muzejā novērtētas 32456 krājuma vienības. 

2.5.5. Pamatekspozīcijas. 
2025. gadā muzejā papildināta ekspozīcija muzeja brīvdabas nodaļā "Sēļu sēta” ar dzirnavu maketu un interaktīvo stendu sēļu arheoloģiskā tērpa izpētei.

2.5.6. Zinātniskā darbība.
2025. gadā muzeja darbinieki ir strādājuši pie 7 pētnieciskajām tēmām. To rezultātā tapa lekcijas, izglītojošās programmas. Tika sagatavota informācija stendam pie pieminekļa “Kritušiem par Tēviju” un informācija stendiem uz atjaunotās pilsētas aizsargdambja. Jaunizveidotas 47 zinātniskā apraksta kartītes.

2.5.7. Izstāžu skaits.
Pārskata periodā izstāžu skaits muzejā -10. No tām 3 izstāde no muzeja krājuma.

2.5.8. Apmeklētāju skaits. 
Pārskata periodā apmeklētāju skaits muzejā bija 45384.  No visiem apmeklētājiem 23220 bija individuālie apmeklētāji un 20197 apmeklētāji grupās. 

2.5.9. Muzeja pieejamība.
Atskaites periodā Jēkabpils Vēstures muzejs apmeklētājiem bija pieejams 347 dienas gadā. Stundu skaits gadā, kad muzejs bija pieejams apmeklētājiem - 2678. Krustpils pils un Apmeklētāju centrs pieejami apmeklētājiem 7 dienas nedēļā, "Sēļu sēta" pirmdienās slēgta.


2.5.10. Muzejpedagoģisko programmu skaits.
2025. gadā Jēkabpils Vēstures muzejā tika piedāvātas 16 muzejpedagoģiskās programmas, darbinieki novadījuši 195 muzejpedagogiskās programmas. Kopumā programmās piedalījušies 4998 apmeklētāji. Visiecienītākās programmas ir “Jēkabpils cukurfabrikas stāsts”, kura novadīta 55 reizes un “Mazgāšanās ieradumi senatnē” – novadīta 39 reizes. 

2.5.11. Zinātniski izglītojošās aktivitātes. 
2025. gadā muzeja darbinieki novadījuši 297 ekskursijas. Bez tam muzeja individuālie apmeklētāji izmanto muzeja piedāvāto informāciju aplikācijā skenējot QR kodus. 
Muzejā un ārpus tā ir nolasītas 18 lekcijas. Organizēti 25 dažāda veida tematiskie un kultūras pasākumi. 

2.5.12. Finansiālo līdzekļu piesaistei iesniegto projektu skaits. 
Kopumā muzeja speciālisti ir sagatavojuši un dažādām institūcijām iesnieguši 2 projektu pieteikumus. Abi projekti guva atbalstu. Projektu atbalstīja biedrība "Daugavas Savienība" un Valsts Kultūrkapitāla fonds. Projekta realizācijas gaitā uzstādīts informatīvais stends pie pieminekļa "Kritušiem par Tēviju" un uzsākta pastāvīgās ekspozīcijas par Latgales Artilērijas pulku iekārtošana Krustpils pils muižas smēdē. 

2.5.13. Nozīmīgākie saimnieciskie pasākumi. 
2025. gadā veikts kosmētiskais remonts un uzstādītas mēbeles izglītojošo programmu telpā Krustpils pilī.
2025. gadā atjaunota akas vinda un demontēti bojātie dzirnavu spārni muzeja  brīvdabas nodaļā "Sēļu sēta".

2.6. Informācija par pakalpojumiem.

2.6.1 Sniegto pakalpojumu veidi.
Jēkabpils Vēstures muzeja sniegtie bezmaksas pakalpojumi:
- Krājuma pieejamība - muzeja noteiktajā kārtībā tiesības iepazīties ar muzeja krājuma uzskaites kartotēkām un muzeja priekšmetiem.
- Muzeja izstāžu un ekspozīciju pieejamība - pirmsskolas vecuma bērniem, personām ar invaliditāti un bērnu namu audzēkņiem, Latvijas muzeju darbiniekiem, ICOM biedriem, politiski represētām personām.

Jēkabpils Vēstures muzeja  maksas pakalpojumi tiek sniegti, atbilstoši pašvaldības apstiprinātajam cenrādim.




2.6.2 Uzlabojumi pakalpojumu pieejamības un kvalitātes nodrošināšanā.
Atskaites periodā Jēkabpils Vēstures muzejs apmeklētājiem bija pieejams
- Krustpils pils:
1. jūnijs - 30. septembris P,O,T,C,Pk no 10.00 līdz 18.00
                                       S, Sv no 10.00 līdz 17.00
1. oktobris - 30. aprīlis P,O,T,C,Pk no  9.00 līdz 17.00
                                      S, SV no 10.00 līdz 16.00
- Krustpils pils Apmeklētāju centrs
1. jūnijs - 30. septembris P,O,T,C,Pk no10.00 līdz 18.00
                                         S, Sv no 10.00 līdz 17.00
1. oktobris - 30. aprīlis P. O,T,C,Pk no 9.00 līdz 17.00
                                      S, SV no 10.00 līdz 16.00
- "Sēļu sēta"
1. jūnijs - 30. septembris O,T,C,Pk no 10.00 līdz 18.00
                                         S, Sv no 10.00 līdz 17.00
                                         P - Slēgts
1. oktobris - 31. maijs   O,T,C,Pk no 9.00 līdz 17.00
                                       S, Sv no 10.00 līdz 16.00
                                       P - Slēgts
                                     
2025. gads bija trešais gads, kad "Sēļu sēta" darbojās arī ziemas sezonā, jaunatvērtajā Amatu mājā piedāvājot dažādas radošās darbnīcas.
Muzeja pasākumu apmeklētājiem tiek nodrošināta muzeja pieejamība ārpus regulārā darba laika.
Tūrisma sezonā muzejs ir atvērts apmeklētājiem par vienu stundu ilgāk.
Lai nodrošinātu muzeja pieejamību mazturīgajiem iedzīvotājiem un veicinātu sabiedrības interesi par muzejiem kopumā, muzejs piedāvā bez maksas apmeklēt muzeju Starptautiskajā muzeju dienā – 18. maijā,  kā arī tiek organizēti dažādi pasākumi, kas ir pieejami bez maksas.
 
2.7. Muzeja vadības un darbības uzlabošanas sistēmas efektīvas darbības nodrošināšanai.

Lai nodrošinātu kvalitatīvu vadību, muzejā organizēts plānošanas darbs un veiktā darba analīze - gan kopumā pa muzeju, gan pa atsevišķām darbības sfērām. Regulāri tiek sekots līdzi Vidējā termiņa stratēģijas plāna izpildei.
2025. gadā muzejā notikušas 9 krājuma komisijas sēdes, kurās lemts par muzeja krājuma darbā nozīmīgiem jautājumiem.
Kvalitātes standartu paaugstināšanu veicinājusi darbinieku kvalifikācijas celšana. Muzeja darbinieki gada laikā kopumā apmeklējuši 28 dažādus kursus, seminārus un lekcijas, kuras organizējusi KM, Jēkabpils novada pašvaldība un citas institūcijas. Tajā skaitā arī attālinātos tiešsaistes kursos un semināros.  

3. Budžeta informācija

	Iestādes ieņēmumi
	Summa ( EUR)

	Pašvaldības budžets
	288109

	VKKF piešķīrumi
	20630

	Citi vietējo fondu piešķīrumi
	-

	Biļešu ieņēmumi
	71123

	Maksas pakalpojumi
	28338

	Sponsorējumi, ziedojumi
	79

	Pārējie ienākumi
	720


Ieņēmumi kopā                                                 408999  EUR

	Muzeja kārtējie izdevumi
	Summa ( EUR)

	Bruto darba samaksa
	202222

	Darba devēja VSAOI, pabalsti, kompensācijas
	55894

	Komunālie maksājumi
	44192

	Apsardzes izmaksas
	3079

	Muzeja priekšmetu pirkumi
	1831

	Pārējās izmaksas
	71132


Kapitālie izdevumi                                           30649 EUR
Izdevumi kopā                                                 408999 EUR


4. Personāls

4.1. Muzeja darbinieki pastāvīgā darbā

	
	Vadītāji
	Speciālisti
	Pārējie
	Kopā

	Amata vietu skaits
	1
	7
	10
	18

	Faktiskais darbinieku skaits
	1
	7
	10
	18

	t.sk vīrieši
	0
	0
	1
	1

	t.sk.sievietes
	1
	7
	9
	17

	Pa vecuma grupām
	
	
	
	

	Līdz 30 gadiem
	0
	2
	1
	3

	31 gads-pensijas vecumam
	0
	5
	8
	13

	Pensijas vecumā
	1
	0
	1
	2

	Muzejā nostrādātais laiks
	
	
	
	

	Līdz 5 gadiem
	
	6
	8
	14

	5-20 gadi
	
	2
	1
	3

	Vairāk par 20 gadiem
	1
	
	
	1



4.2. Darbinieku izglītība

	
	Vadītāji
	Speciālisti
	Pārējie
	Kopā

	Augstākā izglītība
	1
	5
	3
	9

	Vidējā izglītība
	
	
	8
	8

	Pamata izglītība
	
	
	1
	1

	Studē
	
	
	
	




5. Komunikācija ar sabiedrību

5.1. Pasākumi, kas veikti sabiedrības informēšanai un izglītošanai. 

- Nodrošināta regulāra informācijas atjaunošana muzeja tīmekļa vietnē www.jekabpilsmuzejs.lv.
- Par muzeja pasākumiem un izstādēm sniegtas preses relīzes un nosūtītas ziņu aģentūrām Leta, LSM, radio-LR1, LR2, radio NABA, TV-LTV1 – „100 g. Kultūras” un veidotas publikācijas presē.
- Muzeja lapu uzturēšana sociālajos tīklos facebook. instagram, TikTok.
- Informācija par muzeju ievietota muzeju biedrības tīmekļa vietnē www.muzeji.lv un Latvijas Piļu un muižu asociācijas tīmekļa vietnē www.pils.lv, kā arī Jēkabpils novada tūrisma informācijas centra tīmekļa vietnē visit.jekabpils.lv.
- Informācija par muzeju ievietota Jēkabpils novada tūrisma bukletā un Zemgales tūrisma asociācijas tūrisma kartē.
- ES struktūrfondu finansētā projekta ietvaros, Latvijas Kultūras ministrija organizēja kampaņu "Atrastā Latvija", kurā piedalījās un tika reklamēta atjaunotā Krustpils pils.
- Tika sagatavots un izsūtīts muzeja piedāvājums interesentiem, kuri ir pieteikušies saņemt muzeja informāciju elektroniskajā pastā.
- Apmeklētāju piesaistei muzejā realizēta plaša un daudzveidīga kultūrizglītojoša programma: tematiskie pasākumi, izstādes, muzejpedagoģiskās programmas, koncerti, akcijas u.c. 

5.2. Pasākumi sabiedrības viedokļa izzināšanai par apmierinātību ar muzeja darba kvalitāti un to rezultāti vai secinājumi.

- Jēkabpils Vēstures muzejā veikta muzeja apmeklētāju aptauja par to, kā muzeja sniegtā informācija sasniedz auditoriju un kurš no informēšanas veidiem ir visefektīvākais.
- Apmeklētāju aptaujas rezultātā izdarīti secinājumi, ka apmeklētāji par pasākumiem muzejā visvairāk uzzina no muzeja speciālistu sagatavotās informācijas muzeja tīmekļa vietnē un  vietnē www.facebook.com.


 5.3. Sadarbība ar nevalstisko sektoru.

Jēkabpils Vēstures muzejs ir Latvijas muzeju biedrības, Latvijas Piļu un muižu asociācijas un Zemgales tūrisma asociācijas aktīvs biedrs.

5.4 Pasākumi sabiedrības informētībai tūristu piesaistei.

Lai Jēkabpils pilsētas viesiem un potenciālajiem muzeja apmeklētājiem būtu pieejama informācija par tūristu iespējām pilsētā, ir uzstādīti divi interaktīvie displeji, kuri darbojas 24 stundas diennaktī. Viens no displejiem atrodas pie muzeja Apmeklētāju centra. 
Tiek aktualizēta informācija Zemgales reģiona kopējam tūrisma bukletam, aktuālajiem tūrisma portāliem.
Informācijas par Jēkabpils pilsētas apskates objektiem un tūrisma iespējām Jēkabpilī sagatavota portālam www.delfi.lv un Latvijas radio raidījumi


6. Plāni nākamajam gadam

6.1. Nākamā gada prioritātes.

6.1.1. Krājuma darbā.
- Muzeja priekšmetu digitalizācija un informācijas ievade Nacionālā 
  Muzeja krājumu kopkataloga datu bāzē (NMKK). 
- Krājuma vienību izmantošana jaunveidojamajā ekspozīcijā par Latgales artilērijas pulku

6.1.2. Pētnieciskajā darbā.
- Izveidot jaunas muzeja ekspozīcijas un tematiskās izstādes.
- Pamatekspozīcija - Latgales artilērijas pulks.
- Veikt pētniecisko darbu par Jēkabpils Vēstures muzeja vēsturi.
- Sagatavot referātus konferencei un publicēšanai par rakstnieka J. Akuratera dzīves laiku Jēkabpilī.

6.1.3. Komunikācija ar sabiedrību
- 2026. gada apmeklētāju skaits – 49300.
- Noorganizēt 12 pasākumus.
- Novadīt 280 izglītojošās programmas.
- Piedāvāt apmeklētājiem divas jaunas izglītojošo programmu.
- Izstrādāt darba lapas muzeja jaunās ekspozīcijas apmeklējumam ģimenēm un klašu grupām. 
- Regulāri ievietot informāciju par muzeju un muzeja darbu sociālajos tīklos.

6.1.4. Saimnieciskajā darbā.

- Uzstādīt jaunus dzirnavu spārnus muzeja brīvdabas nodaļā “Sēļu sēta”.
- Veikt kosmētisko remontu muzeja administrācijas telpās.
- Ierīkot iekšējo apgaismojumu muižas smēdē.





Jēkabpils Vēstures muzeja direktore                                                   Inese Berķe
2026. gada 15.aprīlī





